作者：曹勋
词牌/韵律：沁园春

paragraphs: 五老横峰，二林云衲，自古洞天。
喷玉龙飞，下三峡水，望香炉暗霭，如起非烟。
有个真人，拨云峰下，宴坐修真不记年。
明亭诏，看龙翔凤翥，宸制奎篇。
君臣际会诚难。
耸翠阁、频颁宝墨鲜。
众妙门皆向，微言显启，两朝天德，甘涌神泉。
道化承平，应稽升举，且向人间寻有缘。
掀髯笑，做庐山隐逸，大宋神仙。